A4-0033/97

Ehdotus neuvoston direktiiviksi kolmansista maista yhteisöön tuotavien tuotteiden eläinlääkärintarkastusten järjestämistä koskevista periaatteista (KOM(96)0170 - C4-0334/96 - 96/0109(CNS))

Ehdotus hyväksyttiin seuraavin tarkistuksin:

(Tarkistus 1)

Johdanto-osa

>Alkuperäinen teksti>

EUROOPAN UNIONIN NEUVOSTO, joka

ottaa huomioon Euroopan yhteisön perustamissopimuksen ja erityisesti sen 43 artiklan,

>EP:n äänestyksessä hyväksytty teksti>

EUROOPAN PARLAMENTTI JA EUROOPAN UNIONIN NEUVOSTO, jotka

ottavat huomioon Euroopan yhteisön perustamissopimuksen ja erityisesti sen 100 a artiklan,

>Alkuperäinen teksti>

ottaa huomioon komission ehdotuksen,

>EP:n äänestyksessä hyväksytty teksti>

ottavat huomioon komission ehdotuksen,

>Alkuperäinen teksti>

ottaa huomioon Euroopan parlamentin lausunnon,

>Alkuperäinen teksti>

ottaa huomioon talous- ja sosiaalikomitean lausunnon,

>EP:n äänestyksessä hyväksytty teksti>

ottavat huomioon talous- ja sosiaalikomitean lausunnon,

(Tarkistus 2)

Johdanto-osan kuudes kappale

>Alkuperäinen teksti>

uudessa eläinlääkärintarkastusjärjestelmäss ä on suoritettava ainoastaan asiakirjojen tarkastus ja fyysinen tarkastus; tästä syystä tunnistamistarkastus olisi poistettava,

>EP:n äänestyksessä hyväksytty teksti>

uudessa eläinlääkärintarkastusjärjestelmäss ä on suoritettava asiakirjojen tarkastus ja fyysinen tarkastus; erillinen tunnistamistarkastus olisi poistettava, koska se toteutetaan osana fyysistä tarkastusta.

(Tarkistus 3)

5 artiklan 1 kohta

>Alkuperäinen teksti>

1. Vaadittujen eläinlääkärintarkastusten tekemisen jälkeen virkaeläinlääkäri myöntää kyseiselle tuote-erälle todistuksen, jossa todistetaan näiden tarkastusten tulokset ja ilmoitetaan aiottu määräpaikka.

>EP:n äänestyksessä hyväksytty teksti>

(Ei koske suomenkielistä versiota.)

(Tarkistus 4)

5 artiklan 2 kohdan ensimmäinen luetelmakohta

>Alkuperäinen teksti>

- niin kauan kuin erä on tullin valvonnassa, tai

>EP:n äänestyksessä hyväksytty teksti>

- niin kauan kuin erä on tullin valvonnassa ja viitattava tässä tapauksessa määräysten mukaiseen tulliasiakirjaan, tai

(Tarkistus 5)

9 artiklan 1 kohdan a alakohta

>Alkuperäinen teksti>

a) Jos erä ei ole purkamaton, toimivaltainen viranomainen voi suorittaa tuotteille satunnaisia asiakirjojen tarkastuksia alkuperäisen eläinlääkärintodistuksen tai eläinlääkintäasiakirjan tai muun asiakirjan tai oikeaksi todistetun jäljennöksen perusteella. Jos asiakirjojen tarkastus on tehty, toimivaltaisen viranomaisen on myönnettävä 5 artiklan 1 kohdassa tarkoitettu todistus, jossa tämän tarkastuksen tulokset todistetaan, määräpaikan satama- tai lentokenttäviranomaisten hyväksi.

>EP:n äänestyksessä hyväksytty teksti>

a) Jos erä ei ole purkamaton, toimivaltainen viranomainen voi suorittaa tuotteille satunnaisia asiakirjojen tarkastuksia alkuperäisen eläinlääkärintodistuksen tai eläinlääkintäasiakirjan tai muun asiakirjan tai oikeaksi todistetun jäljennöksen perusteella. Jos asiakirjojen tarkastus on tehty, toimivaltaisen viranomaisen on myönnettävä 5 artiklan 1 kohdassa tarkoitettu todistus, jossa tämän tarkastuksen tulokset todistetaan, määräsataman tai -lentokentän rajatarkastusaseman hyväksi.

(Tarkistus 6)

9 artiklan 1 kohdan c alakohta

>Alkuperäinen teksti>

c) Jos erä on purettu ja varastoitu väliaikaisesti toimivaltaisen viranomaisen valvonnassa sataman tai lentokentän tullialueelle toimitettavaksi edelleen toiselle rajatarkastusasemalle meritse tai lentoteitse, toimivaltaisen viranomaisen on tehtävä tuotteille asiakirjojen tarkastus samojen a kohdassa tarkoitettujen asiakirjojen perusteella; poikkeustapauksissa, jotka voivat vaarantaa kansan tai eläinten terveyden tai kun epäillään säännösten vastaisuutta, voidaan tehdä fyysinen tarkastus.

>EP:n äänestyksessä hyväksytty teksti>

c) Jos erä on purettu ja varastoitu väliaikaisesti toimivaltaisen viranomaisen valvonnassa sataman tai lentokentän tullialueelle toimitettavaksi edelleen toiselle rajatarkastusasemalle meritse tai lentoteitse, toimivaltaisen viranomaisen on tehtävä tuotteille asiakirjojen tarkastus samojen a kohdassa tarkoitettujen asiakirjojen perusteella; poikkeustapauksissa, jotka voivat vaarantaa kansan tai eläinten terveyden tai kun epäillään säännösten vastaisuutta, voidaan tehdä fyysinen tarkastus; tämä on aina suoritettava toimivaltaisella rajatarkastusasemalla.

(Tarkistus 7)

12 artiklan 1 kohta

>Alkuperäinen teksti>

1. Kolmannesta maasta tuleville erille, jotka on esitetty varastoitavaksi vapaa-alueelle, vapaavarastoon tai tullivarastoon, on tehtävä asiakirjojen tarkastus ja fyysinen tarkastus 3 artiklan 2 kohdassa tarkoitetulla rajatarkastusasemalla sen varmistamiseksi, että nämä tuotteet vastaavat tuontiedellytyksiä.

>EP:n äänestyksessä hyväksytty teksti>

1. Kolmannesta maasta tuleville erille, jotka on esitetty varastoitavaksi vapaa-alueelle, vapaavarastoon tai tullivarastoon, on tehtävä asiakirjojen tarkastus ja fyysinen tarkastus 3 artiklan 2 kohdassa tarkoitetulla rajatarkastusasemalla sen varmistamiseksi, että nämä tuotteet vastaavat tuontiedellytyksiä. Näissä tapauksissa tulliviranomaiset ja rajatarkastusaseman toimivaltaiset eläinlääkintäviranomaiset antavat luvan erän kuljettamiseen vapaa- alueelle, vapaavarastoon tai tullivarastoon.

(Tarkistus 8)

12 artiklan 3 kohdan kolmas luetelmakohta a (uusi)

>EP:n äänestyksessä hyväksytty teksti>

- Kyseisiä eriä varastoitaessa tuotteet, jotka täyttävät yhteisön vaatimukset ja tuotteet, jotka eivät täytä näitä vaatimuksia, on varastoitava eri paikkoihin ja merkittävä vastaavasti.

(Tarkistus 9)

12 artiklan 4 kohdan a alakohta a (uusi)

>EP:n äänestyksessä hyväksytty teksti>

aa) saatava varastoida tullialueella tuotteita, jotka eivät täytä yhteisön vaatimuksia, tullivarastoihin vain, kun asetuksen (ETY) 2454/93 54 artiklan 1 kohdan kolmannen luetelmakohdan mukaisia, C-tyyppisiä tullivarastoja koskevia turvamenettelyjä voidaan soveltaa;

(Tarkistus 10)

12 artiklan 4 kohdan c alakohta

>Alkuperäinen teksti>

c) ilmoitettava tuotteiden saapumisesta 2 kohdassa tarkoitetulle alueelle tai varastoon tai niiden lähtemisestä sieltä;

>EP:n äänestyksessä hyväksytty teksti>

c) ilmoitettava tuotteiden saapumisesta 2 kohdassa tarkoitetulle alueelle tai varastoon tai niiden lähtemisestä sieltä; tämä ilmoitus korvaa 2 kohdassa mainitut turvatoimet.

(Tarkistus 11)

16 artiklan 4 kohdan toinen alakohta

>Alkuperäinen teksti>

Lisäksi sellaisissa tapauksissa, joissa säännösten vastaisuuden on havaittu johtuvan välinpitämättömyydestä tai tarkoituksellisesta teosta, toimivaltainen viranomainen määrää ilmoituksen tekijälle sakkoa, jonka määrä on vähintään 20 prosenttia tuotteen tullausarvosta.

>EP:n äänestyksessä hyväksytty teksti>

Tapauksissa, joissa säännösten vastaisuuden on havaittu johtuvan välinpitämättömyydestä tai tarkoituksellisesta teosta, ilmoituksen tekijälle määrätään sakko, joka on vähintään 20 % tuotteen tullausarvosta.

(Tarkistus 12)

IV luvun 24 artikla a (uusi)

>EP:n äänestyksessä hyväksytty teksti>

24 a artikla

Komissiota avustaa pysyvä eläinlääkintäkomitea, joka on perustettu neuvoston päätöksellä 68/361/ETY. Tässä neuvoa-antavassa komiteassa on yksi edustaja kustakin jäsenvaltiosta ja sen puheenjohtajana on komission edustaja.

Komission edustaja tekee komitealle ehdotuksen tarvittavista toimenpiteistä. Komitea antaa, tarvittaessa äänestettyään, lausuntonsa ehdotuksesta määräajassa, jonka puheenjohtaja voi asettaa asian kiireellisyyden mukaan.

Lausunto merkitään pöytäkirjaan. Lisäksi jokaisella jäsenvaltiolla on oikeus pyytää, että sen kanta merkitään pöytäkirjaan.

Komission on, niin suurelta osin kuin mahdollista, otettava huomioon komitean lausunto. Sen on ilmoitettava komitealle, millä tavoin lausunto on otettu huomioon.

(Tarkistus 13)

25 artikla

>Alkuperäinen teksti>

Milloin tässä artiklassa säädettyä menettelyä on noudatettava, neuvoston päätöksellä 68/361/ETY perustettu pysyvä eläinlääkintäkomitea tekee ratkaisunsa direktiivin 89/662/ETY 17 artiklassa vahvistettujen sääntöjen mukaisesti.

>EP:n äänestyksessä hyväksytty teksti>

Milloin tässä artiklassa säädettyä menettelyä on noudatettava, neuvoston päätöksellä 68/361/ETY perustettu pysyvä eläinlääkintäkomitea antaa lausuntonsa tämän direktiivin 24 a artiklassa vahvistettujen sääntöjen mukaisesti.

(Tarkistus 14)

25 artikla a (uusi)

>EP:n äänestyksessä hyväksytty teksti>

25 a artikla

Komitean kokoukset ovat pääsääntöisesti julkisia, jollei tästä poikkeavaa, asianmukaisesti perusteltua päätöstä ole tehty ja julkaistu hyvissä ajoin. Komitea julkaisee esityslistan kaksi viikkoa ennen kokousta. Se julkaisee kokousten pöytäkirjat. Se laatii julkisen luettelon jäsenten ilmoittamista taloudellisista eduista. Euroopan parlamentille tiedotetaan kaikista tehdyistä päätöksistä.

(Tarkistus 15)

26 artikla

>Alkuperäinen teksti>

Milloin tässä artiklassa määriteltyyn menettelyyn on viitattu, pysyvä eläinlääkintäkomitea tekee ratkaisunsa direktiivin 89/662/ETY 18 artiklassa vahvistettujen sääntöjen mukaisesti.

>EP:n äänestyksessä hyväksytty teksti>

Milloin tässä artiklassa määriteltyyn menettelyyn on viitattu, pysyvä eläinlääkintäkomitea antaa lausuntonsa tämän direktiivin 24 a artiklassa vahvistettujen sääntöjen mukaisesti.

(Tarkistus 16)

29 artikla a (uusi)

>EP:n äänestyksessä hyväksytty teksti>

29 a artikla

Komissio tekee yhteenvedon yksittäisten jäsenvaltioiden ja kolmansien maiden kahdenvälisistä sopimuksista sekä vahvistaa yhteisöön tuotavien, eläinperäisten tuotteiden yhdenmukaisia ehtoja koskevan siirtymäkauden.

(Tarkistus 17)

30 artiklan ensimmäinen kohta

>Alkuperäinen teksti>

Kumotaan direktiivi 90/675/ETY 1 päivästä tammikuuta 1997.

>EP:n äänestyksessä hyväksytty teksti>

Kumotaan direktiivi 90/675/ETY 1 päivästä tammikuuta 1998.

(Tarkistus 18)

31 artiklan 1 kohdan ensimmäinen ja toinen alakohta

>Alkuperäinen teksti>

1. Jäsenvaltioiden on hyväksyttävä ja julkaistava ennen 1 päivää tammikuuta 1997 lait, asetukset ja hallinnolliset määräykset, jotka ovat tarpeen tämän direktiivin säännösten noudattamiseksi; jäsenvaltioiden on ilmoitettava tästä komissiolle.

>EP:n äänestyksessä hyväksytty teksti>

1. Jäsenvaltioiden on hyväksyttävä ja julkaistava ennen 1 päivää tammikuuta 1998 lait, asetukset ja hallinnolliset määräykset, jotka ovat tarpeen tämän direktiivin säännösten noudattamiseksi; jäsenvaltioiden on ilmoitettava tästä komissiolle.

>Alkuperäinen teksti>

Jäsenvaltioiden on sovellettava kyseisiä säännöksiä 1 päivästä tammikuuta 1997.

>EP:n äänestyksessä hyväksytty teksti>

Jäsenvaltioiden on sovellettava kyseisiä säännöksiä 1 päivästä tammikuuta 1998.

Lainsäädäntöpäätöslauselma, johon sisältyy Euroopan parlamentin lausunto ehdotuksesta neuvoston direktiiviksi kolmansista maista yhteisöön tuotavien tuotteiden eläinlääkärintarkastusten järjestämistä koskevista periaatteista (KOM(96)0170 - C4-0334/96 - 96/0109(CNS))

(Yhteispäätösmenettely: ensimmäinen käsittely)

Euroopan parlamentti, joka

- ottaa huomioon komission ehdotuksen neuvostolle KOM(96)0170 - 96/0109(CNS) ((EYVL C 245, 23.8.1996, s. 9)),

- neuvoston kuultua sitä EY:n perustamissopimuksen 43 artiklan mukaisesti (C4- 0334/96),

- katsoo, että komission ehdottama oikeudellinen perusta ei ole asianmukainen ja että olisi viitattava EY:n perustamissopimuksen 189 b ja 100 a artiklaan,

- ottaa huomioon työjärjestyksensä 58 artiklan,

- ottaa huomioon ympäristö-, terveys- ja kuluttajansuojavaliokunnan mietinnön sekä budjettivaliokunnan ja maataloutta sekä maaseudun kehittämistä käsittelevän valiokunnan lausunnot (A4-0033/97),

1. Hyväksyy komission ehdotuksen parlamentin tekemin tarkistuksin;

2. Pyytää komissiota muuttamaan ehdotustaan vastaavasti EY:n perustamissopimuksen 189 a artiklan 2 kohdan mukaisesti;

3. Pyytää neuvostoa sisällyttämään parlamentin tarkistukset yhteiseen kantaan, jonka se vahvistaa EY:n perustamissopimuksen 189 b artiklan 2 kohdan mukaisesti;

4. Pyytää neuvostoa ilmoittamaan parlamentille ja aloittamaan neuvottelumenettelyn, jos se aikoo poiketa parlamentin hyväksymästä sanamuodosta;

5. Pyytää tulla kuulluksi uudelleen, jos neuvosto aikoo tehdä huomattavia muutoksia komission ehdotukseen;

6. Huomauttaa, että komission on annettava parlamentin käsiteltäväksi muutokset, jotka se aikoo tehdä parlamentin tarkistamaan ehdotukseen;

7. Kehottaa puhemiestään välittämään tämän lausunnon neuvostolle ja komissiolle.